Keywords

Subject of the case

Izrek



Keywords

Sodni postopek – Vložitev tožbe pri Splošnem sodišču na podlagi arbitražne klavzule – Pristojnost Splošnega sodišča za obravnavo nasprotne tožbe – Podlaga (člena 256(1) PDEU in 272 PDEU) (Glej točko 71.)

2. Sodni postopek – Vloga, s katero se postopek začne – Predmet spora – Opredelitev – Sprememba med postopkom – Prepoved (Poslovnik Splošnega sodišča (1991), člena 44(1) in 48(2)) (Glej točke od 84 do 88 in od 95 do 97.)

3. Sodni postopek – Navajanje novih razlogov med postopkom – Ugotovitve, podane na stopnji replike, ki se nanašajo na delno zavrnitev nasprotnega zahtevka, podanega na stopnji obrambe – Prepozna vložitev – Neobstoj (Glej točki 90 in 91.)

4. Sodni postopek – Predmet spora – Sprememba med postopkom – Prepoved – Formalni neobstoj ponovitve predlogov na stopnji replike, kar ima za posledico vsebinsko napako, ki je nastala med njihovo spremembo – Nepripravljenost odpovedi predlogom – Ponovna predstavitev predlogov v vlogi, ki se nanaša na njihovo prilagoditev, namenjeno spremembi vsebinske napake, nastale na stopnji replike – Dopustnost (Glej točke od 102 do 105.)

5. Sodni postopek – Pogoji za dopustnost tožb – Predlog za ugotovitev, da je sodba, ki jo je izreklo Splošno sodišče, izvršljiva – Brezpredmetni sklepi – Nedopustnost (člen 278 PDEU; Statut Sodišča, člen 60) (Glej točki 109 in 110.)

6. Proračun Evropske unije – Finančna pomoč Unije – Obveznost upravičenca, da upošteva pogoje za dodelitev pomoči – Postopek, ki ga je začela Komisija za povračilo predujmov, izplačanih v okviru razpisa – Opredelitev spornih obveznosti – Razdelitev dokaznega bremena (Glej točke od 115 do 119 in od 143 do 145.)

7. Proračun Evropske unije – Finančna pomoč Unije – Obveznost upravičenca, da upošteva pogoje za dodelitev pomoči – Upoštevanje sklepnih ugotovitev revizije – Obveznost spoštovanja pravil v zvezi z zbiranjem dokazov v okviru revizije – Neobstoj kršitve revidiranih konvencij (Glej točke od 135 do 140.)

8. Proračun Evropske unije – Finančna pomoč Unije – Obveznost upravičenca, da upošteva pogoje za dodelitev pomoči – Financiranje, ki se nanaša le na dejansko nastale izdatke – Dokaz resničnosti prijavljenih stroškov – Neobstoj – Neupravičeni stroški – Dobra tehnična izvršitev projektov, ki so deležni finančne pomoči Unije – Nevplivanje (člen 317 PDEU) (Glej točke 146, 147, 152 in 153.)

9. Proračun Evropske unije – Finančna pomoč Unije – Obveznost upravičenca, da upošteva pogoje za dodelitev pomoči – Postopek, ki ga je začela Komisija za povračilo predujmov, izplačanih v okviru natečaja – Obveznost spoštovanja načela enakega obravnavanja – Neprimerljivi položaji – Nediskriminacija (Glej točke od 155 do 158 in 210.)

10. Proračun Evropske unije – Finančna pomoč Unije – Obveznost upravičenca, da upošteva pogoje za dodelitev pomoči – Financiranje, ki se nanaša le na dejansko nastale izdatke – Dokaz resničnosti prijavljenih stroškov – Pogodbena stranka, ki je sočasno deležna več finančnih pomoči – Nespoštovanje obveznosti vodenja računovodskih evidenc, ki omogočajo neposredno usklajevanje stroškov, izkazanih v računovodskih izkazih v zvezi z vsakim sporazumom o finančni pomoči od tistih, izkazanih v splošnem računovodstvu – Neupravičeni stroški (Glej točke od 163 do 165 in od 171 do 181.)

11. Proračun Evropske unije – Finančna pomoč Unije – Obveznost upravičenca, da upošteva pogoje za dodelitev pomoči – Financiranje, ki se nanaša le na dejansko nastale izdatke – Dokaz resničnosti prijavljenih stroškov – Stroški za osebje – Nespoštovanje obveznosti predložitve zanesljivega delovnega načrta, za utemeljitev stroškov za osebje, priglašenih na podlagi izvrševanja sporazumov – Neupravičeni stroški – Posledica – Neupravičeni potni stroški zaposlenih (Glej točke od 194 do 208, 211, 212 in od 216 do 219.)

12. Sodni postopek – Vložitev tožbe pri Splošnem sodišču na podlagi arbitražne klavzule – Zahteva za povračilo stroškov postopka, ki temeljijo na pogodbeni odgovornosti Unije – Neobstoj vzročne zveze med škodo in ravnanjem institucije – Zavrnitev zahteve za vračilo (Glej točke od 303 do 307.)

Subject of the case

Predmet

Tožba na podlagi člena 272 PDEU in 340, prvi odstavek, PDEU, prvič, na ugotovitev, da zneski, ki jih je prejela tožeča stranka na podlagi sporazuma o dodelitvi nepovratnih sredstev in dveh sporazumov o finančni pomoči, sklenjenih med njo in Skupnostjo, ki jo zastopa Komisija, ter denarne kazni in zamudne obresti, katerih plačilo zahteva Komisija od tožeče stranke, glede na končne ugotovitve finančne revizije niso dolgovani, ali vsaj niso dolgovani v celoti; da je pravica Komisije, da razširi končne sklepe revizije na drug sporazum o dodelitvi nepovratne pomoči, zastarala, in da je Komisija prevzela pogodbeno odgovornost Unije s tem, ko je prekinila, glede na predhodne ugotovitve finančne revizije, plačila zneskov, ki so bila dolgovana tožeči stranki na podlagi dveh drugih sporazumov o dodelitvi nepovratne pomoči; in drugič, naj se Komisiji naloži, da ji plača zneske, ki ji jih še dolguje na podlagi sporazumov o dodelitvi nepovratne pomoči, ki jo je prekinila, in na podlagi drugega sporazuma o finančni pomoči, z zamudnimi obrestmi, in odškodnino in obresti za škodo, ki jo je utrpela tožeča stranka, ker je Komisija zlorabila pravice, ki jih ima na podlagi sporazumov o finančni pomoči ali o dodelitvi nepovratnih sredstev, danih v finančno revizijo, in sporazumov o dodelitvi nepovratnih sredstev, ki se zaradi navedene revizije niso več izvrševali.

Izrek

Izrek

1. O zahtevku družbe Amitié Srl, glede dejstva, da se je Evropska komisija odpovedala izpodbijanju zneskov, ki jih dolguje na podlagi sporazumov o dodelitvi nepovratnih sredstev z referenco ECP-2007-DILI-517005 v zvezi z delnico Athena (Access to cultural heritage networks across Europe) in z referenco ECP-2008-DILI-538025 v zvezi z delnico Judaica Europeana (Jewish urban digital European integrated cultural archive), ni treba odločiti.

2. V preostalem se tožba zavrne.

3. Družbi Amitié se naloži, naj Komisiji plača, prvič, znesek 50.458,23 EUR, zvišan za 4,5 % letne zamudne obresti od 6. aprila 2012 dalje do celotnega plačila tega zneska, drugič, znesek 261.947,36 EUR, zvišan za 4,25 % letne zamudne obresti od 28. decembra 2012 dalje do celotnega plačila tega zneska, in tretjič, znesek 358.712,35 EUR, zvišan za 4,5 % letne zamudne obresti od 8. maja 2012 do celotnega plačila tega zneska, ter četrtič, znesek 5.045,82 EUR, zvišan za 4,5-% letne zamudne obresti od 23. junija 2012 do celotnega plačila tega zneska.

4. Družbi Amitié se naloži plačilo lastnih stroškov in štiri petine stroškov Komisije.

5. Komisiji se naloži plačilo ene petine lastnih stroškov.